**«Петропавл қаласы әкімдігінің жер қатынастары бөлімі» КММ**

**2019 жыл бойынша мемлекеттік қызмет көрсету есебі.**

«Петропавл қаласы әкімдігінің жер қатынастары бөлімі» КММ Мемлекеттік көрсетілетін қызметтер тізіліміне сәйкес 13 мемлекеттік қызмет көрсетеді (бекітілген стандарттар – 13, регламенттер – 13).

* Жер учаскелерін қалыптастыру жөніндегі жерге орналастыру жобаларын бекіту;
* Жер учаскесінің нысаналы мақсатын өзгертуге шешім беру;
* Іздестіру жұмыстарын жүргізу үшін жер учаскесін пайдалануға рұқсат беру;
* Ауыл шаруашылығы алқаптарын бір түрден екінші түрге ауыстыруға рұқсат беру;
* Елді мекен шегінде объект салу үшін жер учаскесін беру (II кезең);
* Сауда-саттық (конкурстар, аукциондар) өткізуді талап етпейтін, мемлекеттік меншіктегі жер учаскелеріне құқықтарды сатып алу;
* Жер учаскелерінің бөлінетіндігі мен бөлінбейтіндігін анықтау;
* Бүлінген жерлерді қалпына келтіру жобасын келісу және беру;
* Жер учаскесін жеке меншікке бөліп-төлеу тәсілімен сату;
* Жер учаскесін сатып алу-сату шарттарын жасау;
* Жер учаскесін жалдау шарттарын жасау;
* Жер учаскесін алуға кезекке қою;
* Бұрын жер пайдалануға берілген жер учаскесін жеке меншікке сату.

Қызметтер қағаз және электрондық нұсқаларда, сондай-ақ «электрондық үкімет» веб-порталы арқылы ұсынылады.

Көрсетілетін қызметті алушылардан мемлекеттік қызмет көрсету сапасына шағым түскен жоқ.

Мемлекеттік қызмет көрсету бойынша ақпараттық стендтер (стандарттар, мемлекеттік қызмет көрсету регламенттері) Петропавл қаласы әкімдігінің ресми интернет-ресурсының «Мемлекеттік қызметтер» бөлімінде орналастырылған.

2019 жылда Бөлім 2866 мемлекеттік қызмет көрсетті, оның ішінде Е-лицензиялау электрондық үкімет веб-порталы арқылы электрондық түрде-2103, МО ХҚКО ИАЖ арқылы-305.

2019 жылы 279 қызмет алушыға келесі мемлекеттік қызметтер бойынша бас тартылды: «Жер учаскесінің нысаналы мақсатын өзгертуге шешім беру» – 84 бас тарту, «Жер учаскелерін қалыптастыру жөніндегі жерге орналастыру жобаларын бекіту» – 177 бас тарту, «Жер учаскелерінің бөлінетіндігі мен бөлінбейтіндігін анықтау» - 17 бас тарту, «Іздестіру жұмыстарын жүргізу үшін жер учаскесін пайдалануға рұқсат беру» - 1 бас тарту.

Жоғарыда аталғандардың ішінен ең талап етілетін мемлекеттік қызмет: «Жер учаскелерін қалыптастыру жөніндегі жерге орналастыру жобаларын бекіту» (2019 жылы 1866 қызмет көрсетілді).

«Елді мекен шегінде объект салу үшін жер учаскесін беру» мемлекеттік қызметінен басқасының барлығы тегін негізде жүзеге асырылады.

Мемлекеттік қызметтерді жедел және сапалы көрсету үшін барлық жағдайлар жасалған. Бірінші қабаттың кіреберісінде дайын құжаттарды қабылдау және беру, сондай-ақ жауапты мамандармен кеңес беру жүргізіледі. Электрондық кезек жүйесі өтініш берушілер мен көрсетілетін қызметті алушылар үшін қолайлы жағдай жасайды.

Мемлекеттік қызметтерді көрсету «Мемлекеттік көрсетілетін қызметтер туралы» Заңға және бекітілген мемлекеттік көрсетілетін қызметтер стандарттарына сәйкес жүзеге асырылады.

2019 жылы 1 маман «мемлекеттік қызмет көрсету сапасы» тақырыбында біліктілікті арттыру курстарынан өтті.

Жыл бойы бөлім мемлекеттік қызмет көрсету сапасын арттыру бойынша 3 түсіндіру іс-шараларын, сондай-ақ Қазақстан Республикасы Мемлекеттік қызмет істері агенттігімен бірлесіп наурыз, маусым, тамыз және желтоқсан айларында 200-ден астам адам қатысқан жұртшылықты тарта отырып, ашық есік күндерін өткізді.

Подгора, Жас Өркен, Береке, Борки ш/а және қала орталығының тұрғындары үшін 5 мемлекеттік қызмет жәрмеңкесін өткізуге қатысты. Аталған жәрмеңкелерде 117 қала тұрғындарына түсінік берілді, жалпы жыл ішінде электрондық қызметтерді ілгерілету бойынша үнпарақтар, брошюралар түрінде 940 ақпараттық материал таратылды.

Бөлімде электрондық қызметтерді танымал етуді арттыру мақсатында, сондай-ақ цифрлық технологияларды енгізу бойынша «Цифрлық Қазақстан» бағдарламасы аясында СҚО бойынша «Азаматтарға арналған үкімет» мемлекеттік корпорациясы» КЕАҚ филиалының халыққа қызмет көрсету бойынша Петропавл қаласының № 2 бөлімімен Бөлім қызметкерлерін электрондық форматта мемлекеттік қызметтерді алу дағдыларына оқыту өткізілді.

2019 жылдың 30 қыркүйегінде бөлім қызметкерлерімен мемлекеттік қызметтерді сапалы көрсету бойынша құқықтық оқыту өткізілді. Қазан айында мекенжай анықтамасын алып тастау бойынша ашық есік күні өткізілді.

«СҚО әкімдігінің жер қатынастары басқармасы» КММ-мен бірлесіп «Жер қатынастары саласында мемлекеттік қызмет көрсету тәртібі» тақырыбында брифинг өткізілді, оған бөлім басшысы қатысты.

Бақылау іс-шараларын қала әкімінің аппараты жер қатынастары бөлімінде өткізді. Тексеру барысында *(МҚАД сарапшыларымен бірлесіп тексеру жүргізу кезінде)*  жер қатынастары бөлімі бойынша 2354 *(Мемлекеттік қызмет стандартында көзделмеген құжаттарды және ақпараттық жүйелерден алынуы мүмкін құжаттарды талап етудің* ***348*** *фактісі,* ***2006*** *жерге орналастыру жобаларын бекіту туралы бұйрықтарды «Е-Лицензиялау» МДҚ» АЖ уақтылы енгізбеу фактілері)* сәйкессіздік анықталды.

«Жер учаскелерін қалыптастыру жөніндегі жерге орналастыру жобаларын бекіту» қызмет бойынша екінші санатқа рұқсат беру ресімін бұзуға қатысты 2006 фактілер бойынша МҚАД **12 әкімшілік құқық бұзушылық туралы хаттамаларды** толтырды *(айыппұл 2,4 млн. теңге)*.

Мамандандырылған әкімшілік соттың 17 және 18 қыркүйектегі қаулысымен бөлім басшысы ауызша ескертумен шектеліп, құқық бұзушылықтың маңыздылығының аз болуына байланысты әкімшілік жауаптылықтан босатылды.

«Қазақстан Республикасының кейбір заңнамалық актілеріне мемлекеттік қызмет көрсету мәселелері бойынша өзгерістер мен толықтырулар енгізу туралы» Қазақстан Республикасының Заңына сәйкес, ҚР Жер кодексіне өзгерістер енгізілді, атап айтқанда бөлім құзыретінен «Мемлекет жеке меншікке сататын нақты жер учаскелерінің кадастрлық (бағалау) құнын бекіту» қызметі алынып тасталды.

Жеке және заңды тұлғалар өтініш берген кезде қажетті кеңестер көрсетіледі, мемлекеттік қызметтер мен өтініштер бойынша құжаттаманы тіркеу журналдары, шағымдар мен ұсыныстар кітабы, мемлекеттік қызметтер көрсету стандарттары мен регламенттері бар ақпараттық стендтер бар.

Мемлекеттік қызмет көрсету сапасының мәселелері тұрақты бақылауда.

**Басшы Ж. Еркін**