**«Петропавл қаласы әкімдігінің Жұмыспен қамту және әлеуметтік бағдарламалар бөлімі» КММ 2019 жылға мемлекеттік қызмет көрсету мәселелері бойынша қызметі туралы есебі**

Мемлекеттік қызмет көрсету тізіліміне сәйкес көрсетілген кезеңде Бөліммен 18 мемлекеттік қызмет көрсетілді : «Ақталған адамға анықтама беру»,«Жұмыс іздеушілерді жұмыссыз ретінде тіркеу», «Мүгедектерге протездік-ортопедиялық көмек көрсету үшін құжаттарды рәсімдеу», «Мүгедектерді сурдо-тифлотехникалық және міндетті гигиеналық құралдармен қамтамасыз ету», «Қозғалысында қиындықтары бар бірінші топтағы мүгедектерге жеке көмекші және есту қабілеті бұзылған мүгедектер үшін ым тілі маманы қызметтерін ұсыну үшін құжаттарды рәсімдеу», «Мүгедектерге мүгедектер арбаларын ұсыну», «Мүгедектерге олардың санаторлық-курорттық емделуін қамтамасыз ету үшін құжаттарды рәсімдеу», «Медициналық және әлеуметтік мекемелерде (ұйымдарда) арнаулы әлеуметтік қызметтер көрсетуге арналған құжаттар рәсімдеу», «Үйде күтім жасау жағдайында арнаулы әлеуметтік қызметтерді ұсыну бойынша құжаттамалар рәсімдеу», «Семей ядролық сынақ полигонында ядролық сынақтар салдарына ұшыраған азаматтарды тіркеу және есепке алу, бір жолғы мемлекеттік ақшалай өтемақыны төлеу, куәліктер беру»; «Жұмыссыз ретінде тіркеу туралы анықтама беру», «Тұрғын үй көмегін тағайындау», «Мүгедек балаларды үйде оқытуға кететін шығындарды өтеу», «Өтініш берушінің (отбасының) атаулы әлеуметтік көмек алушыларға жататындығы туралы анықтама беру», «Жергілікті өкілді органдардың шешімдері бойынша мұқтаж азаматтардың жекелеген санаттарына әлеуметтік көмек тағайындау», «Жұмыспен қамтуға жәрдемдесудің белсенді шараларына қатысу үшін жеке тұлғаларға жолдамалар беру», «Жұмыс іздеушілерді тіркеу», «Мемлекеттік атаулы әлеуметтік көмек тағайындау».

2019 жылғы 3 қазаннан бастап екі қызмет: «Жұмыс іздеушілерді тіркеу» және «Жұмыс іздеушілерді жұмыссыз ретінде тіркеу» мемлекеттік қызметтер тізілімінен шығарылды .

2019 жылы барлығы 16 046 Мемлекеттік қызмет көрсетілді, оның ішінде мемлекеттік орган арқылы — 6119 қызмет, «Азаматтарға арналған үкімет» мемлекеттік корпорациясы арқылы — 5554 қызмет, электрондық үкімет порталы арқылы — 4330 қызмет.

Аса талап етілетін мемлекеттік қызметтер - «Тұрғын үй көмегін тағайындау» — 2365 қызмет, «Жұмыс іздеуші тұлғаларды тіркеу» — 2666, «Жұмыссыз ретінде жұмыс іздеуші тұлғаларды тіркеу» — 1951, «Жұмыс іздеуші және жұмыссыздарға көмек көрсету» — 1651, «Мүгедектерді сурдо-тифлотехникалық және міндетті гигиеналық құралдармен қамтамасыз ету» - 1085 қызмет.

Барлық мемлекеттік қызметтер тегін көрсетіледі.

Есепті кезеңде мемлекеттік қызмет көрсетуден бас тарту болған жоқ .

Мемлекеттік қызмет көрсету мерзімдерін бұзу болған жоқ .

Әлеуметтік-еңбек саласындағы барлық мемлекеттік қызметтерге стандарттар Қазақстан Республикасы Денсаулық сақтау және әлеуметтік даму министрінің 2015 жылғы 28 сәуірдегі № 279 бұйрығымен әзірленді және бекітілді.

Бөлімде халыққа мемлекеттік қызмет көрсету үшін қажетті жағдайлар жасалған. Мемлекеттік қызметтер көрсету тәртібі туралы ақпарат көрсетілетін қызметті алушылардың көзбен көру үшін қолжетімді деңгейде бірінші қабаттың стендінде орналасқан. Онда мемлекеттік және орыс тілдерінде көрсетілетін барлық қызметтер бойынша ақпарат берілген. Кабинеттер қажетті компьютерлік және ұйымдастыру техникасымен, жиһазбен, күту үшін отырғызу орындарымен қамтамасыз етілген. Бөлімнің күту залында Мемлекеттік көрсетілетін қызметтер туралы бейне роликпен телевизиялық экран орнатылған, сонымен қатар, барлық қажетті ақпарат Петропавл қаласы әкімдігінің сайтында, Бөлімнің ресми сайтында орналастырылған, үлестірме буклеттер мен жадынамалар бар.

Бөлімнің холлында брошюраларға арналған жапсырма бар, онда әрбір келуші танысу үшін брошюраны ала алады.

Мүмкіндігі шектеулі азаматтарға қызмет көрсету бірінші қабатта жүргізіледі. Ғимарат тұтқалары, тайғанамайтын жабыны бар пандуспен және шақыру батырмасымен, тактильді бағыттағыштармен, күту және демалыс орындарымен, Брайль тіліндегі ақпараттық жазулармен, қызметтерді алу тәртібі туралы ақпараттық стендтермен, жеке үстелде ақпараттық материалдармен жабдықталған, балдақтарға арналған ілгектер , күту және қызмет көрсету орындары, кондиционер бар. Өзіне-өзі қызмет көрсету бұрышы жабдықталған. Сондай-ақ, ерекше қажеттіліктері бар адамдарға арналған санитарлық бөлме бар, ол толық жабдықталған.

Бөлімнің, Халықты жұмыспен қамту орталығының, 3-ші емхананың ғимаратында орналастырылған «Жұмыспен қамту» 3 ақпараттық киоскісі жұмыс істейді: онда қала тұрғындары жұмыспен қамту және әлеуметтік қорғау мәселелері, сондай-ақ бос жұмыс орындары туралы ақпарат ала алады.

Мемлекеттік қызмет көрсету мәселелері бойынша толық ақпарат Петропавл қаласы әкімдігінің ресми интернет-ресурсында «Мемлекеттік қызметтер» бөлімінде, Мемлекеттік қызмет көрсету сапасы жөніндегі бөлімнің ақпараттық стендінде орналастырылған.

Бөліммен және ведомстволық бағынысты ұйымдармен тұрақты негізде «Мемлекеттік қызметтерді алу кезіндегі менің құқықтарым», «Мемлекеттік қызметтерді алу үшін қызмет алушылардың құқықтары», «Мемлекеттік қызметтерді көрсету кезінде - мен құқығым бар:» ақпараттық брошюралар тарату жұмыстары жүргізілді , сондай-ақ мемлекеттік қызметтерді көрсету түрлері бар ақпараттық буклеттер таратылды. Халықты ақпараттандыру мақсатында 2500-ден астам кітапша таратылды.

Мемлекеттік қызметтер көрсету мәселелері бойынша халықты ақпараттандыру жұмысы жүйелі түрде жүргізіледі.

Есепті кезең кезінде мемлекеттік қызмет көрсету туралы келесі түсіндіру жұмыстары жүргізілді:

1) 2019 жылғы 14 наурызда бөлім басшысы «Мемлекеттік қызмет көрсету сапасын арттыру және электронды қызметтерді ілгерілету бойынша қала тұрғындары арасында жүргізілетін ақпараттық-насихаттау жұмысы туралы» қалалық Қоғамдық кеңес отырысында тыңдалды ;

2) 16 сәуірде Тайга базарында бірыңғай жиынтық төлемді (бұдан әрі БЖТ) енгізуге қатысты көшпелі кездесу өтті, 87 адам қамтылды.

3) 18 маусымда «Азаматтарға арналған үкімет» Мемлекеттік корпорациясында «Тұрғын үй көмегін тағайындау» мемлекеттік қызметі бойынша семинар өтті;

4) 9 тамызда «Проспект СК» газетінде «Атаулы әлеуметтік көмек тағайындаудың және төлеудің кейбір мәселелері» атты мақала жарияланды;

5) 16 тамызда қалалық Мәдениет үйінде бос жұмыс орындарының жәрмеңкесі өтті, оған 300 адам қатысты.

6) 29 тамызда Бөлім Петропавл қаласының прокуратурасымен бірлесіп, қаланың мекемелері мен ұйымдарында тұрғындарға көрсетілетін мемлекеттік қызметтер туралы түсіндірулермен «Заң керуені» акциясын өткізді, 100 адам қатысты.;

7) 10 қыркүйекте бөлімде атаулы әлеуметтік көмек (АӘК) тағайындау бойынша жалпы оқыту өтті, 16 адам қатысты;

8) 12 қыркүйекте Бөлімнің сайтында қарызды азайту бағдарламасына қатысу туралы жадынама орналастырылды;

9) 13 қыркүйекте «Проспект СК» газетінде «Атаулы әлеуметтік көмек - нақты кірістен» мақаласы жарияланды;

10) 09.09.199 ж. «Мүгедектерді құқықтық қорғау секторының атқарып жатқан жұмыстары туралы» тақырыбында мемлекеттік қызметтер көрсету бойынша құқықтық кешенді жалпы оқыту өткізілді, оған 25 адам қатысты ;

11) 30 Қыркүйек 2019 жылы бөлімде Ашық есік күні өткізілді. Бөлім мамандарымен әлеуметтік мәселелер бойынша түсініктеме және кеңес алуға тілек білдірген азаматтарды қабылдау өткізілді, 30 адам қатысты ;

12) 8 қазан күні «Азаматтарға арналған үкімет» Мемлекеттік корпорациясының қызметкерлері үшін «Қозғалысында қиындықтары бар бірінші топтағы мүгедектерге жеке көмекші және есту қабілеті бұзылған мүгедектер үшін ым тілі маманы қызметтерін ұсыну үшін құжаттарды рәсімдеу» тақырыбында құқықтық оқу өткізілді;

13) 11 қазанда «Проспект СК» газетінде «Қазақстанда атаулы әлеуметтік көмек төлеу ережесі өзгерді» мақаласы жарияланды;

14) Қазан-желтоқсан айларында «Азаматтарға арналған үкімет» Мемлекеттік корпорациясында мемлекеттік қызметтердің сапасын арттыру бойынша семинар-кеңестер өткізілді;

15) 8 қарашада «Проспект СК» газетінде «2020 жылдың 1 қаңтарынан бастап АӘК тағайындаудың жаңа тәсілдері» атты мақала жарияланды ;

16) 2019 жылғы 28 қарашада қалалық Мәдениет үйінде бос жұмыс орындарының жәрмеңкесі өтті ;

17) 10 желтоқсанда «Азаматтарға арналған үкімет» Мемлекеттік корпорациясында «Мүгедектерді сурдо-тифлотехникалық және міндетті гигиеналық құралдармен қамтамасыз ету»тақырыбы бойынша жалпы оқыту өткізілді ;

18) желтоқсанда «Проспект СК» газетінде «АӘК жаңаша» атты мақала жарияланды.

Жыл бойы Бөлім «Подгора», «Борки», «Жас Өркен», «Береке» шағын аудандарының және қаланың орталық бөлігінің тұрғындарына арналған 5 Мемлекеттік қызмет жәрмеңкесіне қатысты.

Мемлекеттік қызмет көрсету мәселелері бойынша біліктілік деңгейін арттыру мақсатында бөлім мамандары келесі курстардан өтті:

1) 09.09.2019 жылдан 01.10.2019 жылға дейін ардагерлермен және мүгедектермен жұмыс істеу секторының бас маманы К. Т. Ахметова ымдау тілі курсынан өтті.

2) 05.08.- 09.08.2019 жылы ардагерлермен және мүгедектермен жұмыс жасау секторының меңгерушісі О. Х. Жамалиев және ардагерлермен және мүгедектермен жұмыс жасау секторының бас маманы Е. С. Семейский Мемлекеттік қызмет көрсету бойынша мемлекеттік қызметкерлердің біліктілігін арттыру бойынша семинар тыңдады.

Соңында қатысушылар сертификаттар алды.

2019 жылдың 11 маусымы мен 28 маусымы аралығында қала әкімінің аппараты мемлекеттік қызмет көрсету саласындағы заңнаманы сақтау бойынша бақылау іс-шараларын өткізді, оның барысында 34 ескерту анықталды.

Мемлекеттік қызмет көрсететін бөлім мамандарының жұмысы тұрақты бақылауда және Мемлекеттік қызмет көрсету сапасын арттыруға бағытталатын болады.

**Басшы Д. Асылбеков**